Berlingske Tidende, 1834-04-23
Berlin, den 12te April. At vi hidtil have iagttaget Taushed angaaende de her foretagne Fængslinger, finder sin meget naturlige Grund deri, at denne vigtige Gjenstand endnu ikke har egnet sig til Publicitet imidlertid see vi os nu, formedelst andre Blades utidige Snakkelyst og de i samme optagne lognagtige Rygter, anledigede til at sige nogle Ord herom. At Nürnberger Correspondent ogsaa ved denne Leilighed vilde optræde først, det var Noget, som vi havde skjellig Grund til at vente, og dens Corresponden ter synes endog at have havt Sæde med i Retten, saa nøje paastaae de at være underrettede om Alt! Med Fortællingen om det skrækkelige Attentat forholder det sig saaledes: i adskillige Studenters forstruede Hoveder har i Schweiz været Talen herom, og netop i Anledning af Debatterne om det Spørgsmaal, hvad der nu skulde gjøres, for at revolutionere Tydskland, Nogle unge Mennesker meente da man maatte blot begynde med Preussen; og ved denne Leilighed gjordes endeel forrykte og blodige Forslag. Med overdrevne Farver og lognagtige Tilsætninger bragtes denne Sag nu til vort Publikums Kundskab; hvorledes og paa hvilken Maade, dette et os ikke bekjendt; een Løgn føiede sig til den anden, og saaledes opstod et saadant Æventyr. – Jndtil dette Øjeblik have Fængslingerne blot fundet Sted iblandt Studenterne; ingen Embedsmand, ingen i andre offentlige eller private Forhold levende Mand, har taget Deel i disse ungdommelige, sygeligen overspændte Forvildelser, – Forvildelser i Sandhed, der ei længere bør blive ubemærkede. De her arresterede Studentere Forseelser staae endnu i Forbindelse med Blodscenerne i Frankfurt, i April 1833, og have ligeledes Hensyn til de af Autoriteterne forbudte og utilladte Burschenschafts-Foreninger til hvis Udryddelse Regjeringerne nu engang, og vistnok med største Føje, have fattet de bestemteste Beslutninger. J denne Henseende ere virkeligen allerede de interessanteste og vigtigste Udsagn skete, og saadanne beviislige Oplysninger givne angaaende de i Frankfurt forefaldne Optrin, der maae være af stor Vigtighed for Undersaatternes Rolighed og Sikkerhed. – Efterretningerne om Udvidelsen af Fængslerne for politiske Forbrydere, og andre lignende taabelige Fortællinger, fortjene at foragtes og udlees. For de arresterede Studenter findes Plads nok, efterdi man endnu i denne Henseende gaaer frem med stor Mildhed, og kun da tilraader Fængsling, naar vedkommende Jndividuum virkeligen er meget graveret og Communicationen med andre Studenter kan vorde skadelig for Undersøgelserne: nogle og Tyve omtrent ere blevne satte i Fængsel. Vilde man derimod arrestere alle de Studenter, der i denne Henseende ere compromitterede, da kunde dette Tal rigtignok letteligen løbe op til tre eller fire Hundrede. Da Undersøgelserne, Forhørene og Alt, hvad hertil har Hensyn, vorde efter alle Regjeringernes eenstemmige Beslutning holdte meget hemmelige, og da Jntet maa kundgjøres herom, saa kunne vi med fuldkommen Føje forsikkre, at Alt, hvad herom foresnakkes Publikum, ere deels blotte Formodninger, deels Opdigtelser og aabenbare Logne, der ikke stytte sig paa nogen fast Grund. Dersom nu Avis-Redactionerne lade sig gjøre detaillerede Beretninger angaaende denne Gjenstand, da vorde de enten mystificerede eller tjene en slet Sag. De politiske Blade, der fremdeles bevare og hidtil have bevaret stræng Taushed om denne Gjenstand, handle overeensstemmende med forstandig Klogskab.